KOMISIJOS REGLAMENTAS (EB) Nr. 308/2008
2008 m. balandžio 2 d.
kuriuo pagal Europos Parlamento ir Tarybos reglamentą (EB) Nr. 842/2006 nustatoma pranešimo apie valstybių narių mokymo ir sertifikavimo programas forma
(Tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2006 m. gegužės 17 d. Europos Parlamento ir Tarybos reglamentą (EB) Nr. 842/2006 dėl tam tikrų fluorintų šiltnamio efektą sukeliančių dujų (1), ypač į jo 5 straipsnio 5 dalį,
kadangi:
(1)
Pranešimą turėtų sudaryti svarbiausia reikalinga informacija, kad būtų sudarytos sąlygos patvirtinti pažymėjimo arba kvalifikaciją patvirtinančio dokumento, atitinkančio Komisijos nustatytus būtiniausius reikalavimus ir abipusio pripažinimo ir sąlygas, autentiškumą pagal Reglamentą (EB) Nr. 842/2006.
(2)
Komisija patvirtino būtiniausius įmonių ir darbuotojų sertifikavimo reikalavimus ir abipusio pripažinimo sąlygas. Visų pirma, Komisija priėmė 2008 m. balandžio 2 d. Komisijos reglamentą (EB) Nr. 303/2008, kuriuo pagal Europos Parlamento ir Tarybos reglamentą (EB) Nr. 842/2006 nustatomi būtiniausi įmonių ir darbuotojų sertifikavimo reikalavimai ir abipusio pripažinimo sąlygos, taikomos stacionariai šaldymo, oro kondicionavimo ir šilumos siurbimo įrangai, kurioje yra tam tikrų fluorintų šiltnamio efektą sukeliančių dujų (2); 2008 m. balandžio 2 d. Komisijos reglamentą (EB) Nr. 304/2008, kuriuo pagal Europos Parlamento ir Tarybos reglamentą (EB) Nr. 842/2006 nustatomi būtiniausi įmonių ir darbuotojų sertifikavimo reikalavimai ir abipusio pripažinimo sąlygos, taikomos stacionarioms priešgaisrinėms sistemoms ir gesintuvams, kuriuose yra tam tikrų fluorintų šiltnamio efektą sukeliančių dujų (3); 2008 m. balandžio 2 d. Komisijos reglamentą (EB) Nr. 305/2008, kuriuo pagal Europos Parlamento ir Tarybos reglamentą (EB) Nr. 842/2006 nustatomi būtiniausi darbuotojų, surenkančių tam tikras fluorintas šiltnamio efektą sukeliančias dujas iš aukštos įtampos skirstomųjų įrenginių, reikalavimai ir abipusio pripažinimo sąlygos (4); 2008 m. balandžio 2 d. Komisijos reglamentą (EB) Nr. 306/2008, kuriuo pagal Europos Parlamento ir Tarybos reglamentą (EB) Nr. 842/2006 nustatomi būtiniausi darbuotojų, iš įrangos surenkančių tirpiklius, kurių pagrindas yra tam tikros fluorintos šiltnamio efektą sukeliančios dujos, sertifikavimo reikalavimus ir abipusio pripažinimo sąlygas (5); ir 2008 m. balandžio 2 d. Komisijos reglamentą (EB) Nr. 307/2008, kuriuo pagal Europos Parlamento ir Tarybos reglamentą (EB) Nr. 842/2006 nustatomi būtiniausi mokymo programų reikalavimai ir darbuotojų kvalifikaciją patvirtinančių dokumentų abipusio pripažinimo sąlygos, taikomos motorinių transporto priemonių oro kondicionavimo sistemoms, kuriose yra tam tikrų fluorintų šiltnamio efektą sukeliančių dujų (6).
(3)
Šiame reglamente numatytos priemonės atitinka Europos Parlamento ir Tarybos reglamento (EB) Nr. 2037/2000 18 straipsnio 1 dalimi įkurto komiteto nuomonę (7),
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 842/2006 5 straipsnio 2 dalyje nurodytiems pranešimams pateikti valstybės narės naudoja tokias formas:
1)
dėl stacionarios šaldymo, oro kondicionavimo ir šilumos siurbimo įrangos - šio reglamento I priede nurodytą pranešimo formą;
2)
dėl stacionarių priešgaisrinių sistemų ir gesintuvų - šio reglamento II priede nurodytą pranešimo formą;
3)
dėl aukštos įtampos skirstomųjų įrenginių - šio reglamento III priede nurodytą pranešimo formą;
4)
dėl įrangos, kurioje yra tirpiklių, kurių pagrindą sudaro fluorintos šiltnamio efektą sukeliančios dujos - šio reglamento IV priede nurodytą pranešimo formą;
5)
dėl motorinių transporto priemonių oro kondicionavimo sistemų - šio reglamento V priede nurodytą pranešimo formą.
2 straipsnis
Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2008 m. balandžio 2 d.